CELEX: 62011CN0642
Language: et
Date: 2011-12-15 00:00:00
Title: Kohtuasi C-642/11: Eelotsusetaotlus, mille on esitanud Administrativen Sad — Varna (Bulgaaria) 15. detsembril 2011 — Stroy Trans EOOD versus Direktor na Direktsia „Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite

17.3.2012   
            
            
               ET
            
            
               Euroopa Liidu Teataja
            
            
               C 80/9
            
         Eelotsusetaotlus, mille on esitanud Administrativen Sad — Varna (Bulgaaria) 15. detsembril 2011 — Stroy Trans EOOD versus Direktor na Direktsia „Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   (Kohtuasi C-642/11)
   2012/C 80/12
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen Sad — Varna
   
      Põhikohtuasja pooled
   
   
      Kaebuse esitaja: Stroy Trans EOOD
   
      Vastustaja: Direktor na Direktsia „Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artiklit 203 tuleb tõlgendada nii, et isiku poolt arvele märgitud käibemaks kuulub tasumisele olenemata sellest, kas oli olemas alus näidata käibemaksu (tarne või teenus puudus või makset ei tehtud), ja nii, et Zakon za danak varhu dobavenata stoynost’i (käibemaksuseadus) kohaldamist kontrollivatel asutustel ei ole tulenevalt siseriiklikust õigusnormist, mille kohaselt võib arvet korrigeerida vaid arve koostaja, õigust isiku poolt arvele märgitud käibemaksu korrigeerida?
            
         
               2.
            
            
               Kas neutraalse maksustamise, proportsionaalsuse ja õiguspärase ootuse kaitse põhimõtet rikub haldustava ja kohtupraktika, mille kohaselt võetakse ühelt poolelt (arvel nimetatud kauba soetaja või teenuse saaja) revisjoni tulemusel tehtud maksuotsusega sisendkäibemaksu mahaarvamise õigus, samal ajal kui teise poole (arve väljastaja) osas jäetakse arvel näidatud käibemaks — taas revisjoni tulemusel tehtud maksuotsusega — korrigeerimata, ja seda nimelt järgmistel juhtudel:
               
                           —
                        
                        
                           arve väljastaja ei ole tema juures toimunud revisjoni käigus esitanud dokumente;
                        
                     
                           —
                        
                        
                           arve väljastaja esitas revisjoni käigus dokumendid, kuid tema tarnijad jätsid asjaomased tõendid esitamata või ei ole esitatud tõendite põhjal võimalik tuvastada kaubatarne või teenuse osutamise tegelikku toimumist;
                        
                     
                           —
                        
                        
                           arvete väljastaja juures tehtud revisjoni käigus ei kontrollitud kõnealuseid tarneahela osaks olnud tarneid?
                        
                     
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).